Peter Sklár

Peter Sklár (* 25. január 1968, Modra, Slovensko) je slovenský filmový, seriálový, divadelný a dabingový herec.

Životopis 
Narodil sa v Modre, ale vyrastal v Bratislave. kde už ako dieťa účinkoval v rozhlase. Po skončení bratislavského gymnázia, odišiel do Prahy, kde vyštudoval DAMU (19881992), kde si zmenil aj meno. Rôzne postavy stvárnil za 17 rokov v divadle GUnaGU. Účinkoval aj v divadlách Ludus, G-dur, Štúdio L+S, Divadlo a.ha.  

Do povedomia divákov sa dostal v humoristickej skeč-šou S.O.S. v rokoch 20042008, ktorá sa stala jedným z najsledovanejších programov verejnoprávnej televízie za uplynulých niekoľko rokov spolu s Petrou Polnišovou, Danielom Danglom a Romanom Pomajbom. A v roku 2005 ako zábavný program získal ocenenie v ankete OTO. 

V rokoch 20062011 účinkoval v slovenskom sitkome Mafstory, kde stvárňoval mafiánskeho bossa Alberta „Ali“ Krasňanského. Námetom na vznik seriálu bolo divadelné predstavenie divadla GUnaGU English is Easy, Csaba is Dead. 

Bol novou postavou v seriáli Panelák, kde stvárňoval gynekológa Filipa Malého. Mihol sa aj v seriáli Kutyil s.r.o. či Profesionáli. Od roku 2015 (8 rokov) stvárňoval postavu starostu Karola Frlajza v najsledovanejšom TV programe Horná Dolná.  

V súčasnosti ho môžeme vidieť v postave Emila Berku v seriály Hranica a ako lekára v novom autentickom, vtipnom, no i kontroverznom seriály Iveta, ktorý režíroval Jan Hřebejk. 

Jeho hlas môžeme často počuť prostredníctvom dabingu.

Filmografia
 1997: Domov (TV seriál) 
 1997: Niekedy by som ťa zabila
 2000: Čajová šálka lásky
 2002: English is easy Csaba is dead (divadelný záznam)
 2004: O dve slabiky pozadu
 20042008: S.O.S.
 20072012: Mafstory (Albert Krasňanský)
 2007: Mafiánske historky (divadelný záznam)
 2008: Profesionáli (Albert Krasňanský)
 2009: Kutyil s.r.o. (Albert Krasňanský)
 20102015: Panelák (Filip Malý)
 2014: Tajné životy
 20152022: Horná Dolná (Karol Frlajz)
 2015: Vojtech
 2022: Iveta (lekár)
 2022súčasnosť: Hranica (Emil Berka)

Divadlo 

 Syna či dcéru Divadlo Andreja Bagara postava kultúrneho referenta Sergeja Daceja 1
 English is easy Csaba is dead  GUnaGU postava mafiánskeho bossa Mikiho

Referencie 

 Letokruhy (1981)  [cit. 26.02.2023] Dostupné online
 Výchova na kolesách (1981) [cit. 26.02.2023]   Dostupné online 
 Rodinné tajomstvá  (2005)  Dostupné online 
 Martina Habláková  Peter Sklár: Herec musí byť originál  OUR Media SR, pravda.sk, 2009-02-13. Dostupné online
 Zuzana Kizáková. Peter Sklár sa zmenil na gynekológa: Nechcem skončiť ako mafián, vraví. pravda.sk [cit. 03.02.2010] Dostupné online 
Andrea Nitkulincová  Peter Sklár: Žiť som začal po štyridsiatke. sme.sk korzar, [cit. 28.01.2011].  Dostupné online
Redakcia Peter Sklár To bolo osem nádherných rokov nášho života  cas.sk [cit. 14.05.2022]. Dostupné online
Alexandra Mathiasová. Majeský, Sklár, Norisová i Krajčiová v Piešťanoch  piestanskydennik.sk 11. februára 2023 Dostupné online
REDAKCIA/KP. Peter Sklár si vďaka seriálu Iveta splnil veľký sen: V toto už ani nedúfal! (online) www.joj.sk [cit. 26.02.2023]. Dostupné online

Slovenskí dabingoví herci
Slovenskí divadelní herci
Slovenskí televízni herci
Osobnosti z Modry

Externé odkazy 

 Peter Sklár v Česko-Slovenskej filmovej databáze